"Иаха асааҭ ҩба рзы Аҟәаҟа ицо амҩаду аанкылан Тамшь ақыҭа ауааԥсыра рыла. Сара схаҭа сцан игәасҭеит, соурышьҭит. Усҟан ҩажәа-ҩык раҟара акәын игылаз. Уажәы исымоу адыррала, ақыҭа ауааԥсыра зегьы уа игылоуп, ашкол ахь ицо автобусқәа зымцеит, арҵаҩцәа ашкол ахь изымнеиз рацәоуп. Очамчырантә Аҟәаҟа иаауа апассаџьыртә транспорт зымцеит, аҭагылазаашьа агәҭымчымра цәырнагартә еиԥш иҟоуп. Иҟан ахҭыс аҳҭнықалақь ахь ицоз ачымазаҩгьы данаурмышьҭыз, усҟан, ақыҭа иакәыршан игоу амҩахь идәықәҵан", - ҳәа азгәеиҭеит Қәычбериа.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.